Buerg Rozafa

D'Buerg Rozafa (Albanesch: Kalaja e Rozafës) ass eng Buerg no bei der Stad Shkodra, am Nordweste vun Albanien. Se steet imposant op engem kleng Bierg, eng 130 m iwwer dem Mier, mat ronderëm de Flëss Bojana an Drin. Wéinst senger strategescher Lag war den Hiwwel schonn zanter der Antiquitéit besidelt. Et war eng illyresch Festung, ier d'Réimer se 167 v. Chr. eruewert hunn Dat wat haut nach vun der Festung erhalen ass, huet gréisstendeels venezianesch Originnen. D'Buerg war d'Schauplaz vu berüümte Belagerungen, där vu Shkodra duerch d'Osmanen, 1478, an där vun de Montenegriner, 1912. Besonnesch ass d'Ruin vun enger Kierchemoschee. Si gouf warscheinlech géint Enn des 13. oder Ufank des 14. Joerhonnert als Kierch gebaut a war dem hellege Stefan geweit, a gouf 1479 no der Eruewerung vu Shkodar duerch d'Osmanen an eng Moschee ëmgewandelt. Et erkennt een nach d'Kiercheschëff an den ënneschten Deel vun engem Minarett, dee spéider bäigebaut ginn ass. D'Schlass a seng Ëmgéigend sinn haut en archeologesche Park. Gallery Referenzen